तर नयाँ बन्ने सबै घरले सौर्य ऊर्जा संयन्त्र जोड्नुपर्ने गरी सरकारले महत्त्वाकांक्षी नीति भर्खरै ल्याएको छ । ग्रामीण दस लाख किसानका घरमा साना र सहरी इलाकामा ठूला बायोग्यास संयन्त्र जोड्न सकिने सम्भावनालाई युद्धस्तरमा कार्यरूपमा ल्याउनसके ‘सफा नेपाल’को सपना असम्भव देखिँदैन । नेपालको जलविद्युत क्षमता, उपयोगको स्थिति र उत्पादन सहजताको सम्भावनाबारे पर्याप्त बहस भैरहेकाले उत्पादन प्रक्रियाले चाँंडै आशातित गति लिने विश्वास गरौं । यसका अलावा हामीले अपनाउँंदै आएको दैनिकी परिवर्तन गर्ने र ऊर्जा संसाधनको गुणस्तर र प्रभावकारिता बढाउने, सार्वजनिक यातायात, भवन र बस्ती विकास एवं फोहोरमैला व्यवस्थापनमा भैरहेको नीतिमा समेत आमूल परिवर्तन गरी आजैदेखि अघि बढ्ने हो भने आगामी १० वा १५ वर्षभित्र हाम्रो देशलाई सफा नेपालका रूपमा विश्वमा चिनाउन सकिन्छ ।
